        ROMÂNIA 





JUDEŢUL HARGHITA                                 
  ORAŞUL BORSEC
  CONSILIUL LOCAL

P R O C E S    V E R B A L 



     Încheiat azi    24 iunie    2021  , cu ocazia ședinței convocate în conformitate cu prevederile art.133(1) , art.155(1), lit.b), art.155(3), lit.b), Cap. VIII, art.196(1), lit.b) din Ordonanța de Urgență nr.57/2019 privind Codul Administrativ, iar materialul  ședinței a fost pus la dispoziția consilierilor cu respectarea prevederilor art.134(4), lit.d) prin E-mail . 


         Președintele ședinței ,   prezintă proiectul ordinei de zi , supus la vot a fost  aprobat cu unanimitate de voturi. 

                                Se supune la vot  procesul  verbal al ședinței anterioare  din data de 25 mai    2021.

      
                                 Nefiind   obiecțiuni procesul verbal al ședinței ordinare din data de 25 mai   2021,  a fost aprobat cu unanimitate de voturi. 




Se trece la  primul  punct al ordinei de zi, și anume , stabilirea destinației pentru 202,96  mc., volum brut  masă  lemnoasă  provenită din producția anului 2021 din fondul forestier administrat de Ocolul Silvic Borsec
APV 01637 /Acc.I, UP I, u.a. 19 A, și

APV 01638/Acc.II, UP I, u.a. 19 B
 conform datelor din teren , urmează să fie folosită pentru:
                202,96 mc., volum brut ,pe picior , urmează să fie valorificată prin licitație publică pentru agenți economici atestați,  prețul de pornire la licitație :  
                                  APV 01637, 143,01 mc.,187,66 lei/mc.,
                                APV 01638,  59,95 mc., 112,99 lei/mc.,



     D-ul Balla Ferencz, întreabă dacă periodic se face inspecție pe terenurile forestiere al orașului  în vederea creării unei situații reale despre starea pădurilor din domeniul public al orașului.




   Este arătat faptul că, din când în când d-ul Szabo Istvan mai participă la marcarea masei lemnoase, din păcate nu periodic.




   Propune numirea unei comisii speciale în acest sens, comisie care să fie constituită din 2-3 consilieri care periodic va inspecta terenurile forestiere.




   Întreabă când se va realiza depozitul de lemne, problemă discutată în aproape fiecare ședință. Terenul a fost identificat, trebuie nivelat, îngrădit, iluminat. Arată faptul că, acordă ajutor la nivelarea terenului.




   Menționează faptul că, trebuie făcute lucrări mărunte și pentru populație,  adică pentru oamenii de rând care așteaptă rezolvarea unor probleme sesizate.




   D-ul primar, este mult de lucru și cu 5 muncitori nu poți face tot. Se lucrează sistematic și urmează să fie realizat și  depozitul de lemne. 
                             D-ul Balla Ferencz, arată consiliului faptul că în ultima perioadă masa lemnoasă scoasă la licitație nu este cumpărată de firme specializate din localitate. Consideră că, prețul trebuie majorat,  măcar să facem bani după valorificare.





D-ul Primar, anul trecut trebuia scăzut prețul pe motiv că nu a cumpărat nimeni.

                                     D-ul Balla Ferencz,  în acest an situația este alta se caută masa lemnoasă.





D-ul Maier Cristian,  întreabă, cum este calculat prețul de pornire la licitație a masei lemnoase. 




Ca răspuns este arătat faptul că la stabilirea prețului de pornire se ia în considerare: 
               Decizia 566/16.10.2018  al Directorului General al Regiei Naționale a Pădurilor – Romsilva, pe baza căruia se calculează valoarea Apv-urilor pentru producția anului 2021, Hotărârea Consiliului local orășenesc Borsec nr.10/2021, distanța lemnului de la drum la partidă, special de lemn și calitatea acestuia. Acești factori dau prețul de pornire la licitație , care de obicei creste în urma licitației.




D-ul Bayka Gyula, arată faptul că, de obicei masa lemnoasă este vândută cu un preț mai mare decât prețul de pornire. 

 



 D-ul Balla Ferencz, arată faptul că, prețurile de pornire stabilite nu sunt mari, poate  fi stabilit și un  preț mai mare.
                          Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu 8 voturi pentru și 2 abținere Balla Ferencz și Maier Cristian. ( În conformitate cu prevederile art.139(10), din Ordonanța de urgență nr.57/2019 privind Codul  Administrativ, abținerea se  numără la voturile împotrivă. 
                           S-a adoptat Hotărârea nr. 49 /2021 
                      La următorul punct al ordinei de zi, este prezentat materialul cu privire la aprobarea   tarifelor   pentru colectarea şi transportul deșeului  menajer,  gestionarea deșeurilor de hârtie, metal, plastic , sticlă , deșeuri voluminoase și cele provenite din construcții 


     Este arătat faptul că, ANRSC pe baza procedurii de achiziție  a contractului de delegare încheiat și a ofertelor depuse solicită adoptarea unui proiect cu tarifele la serviciul de salubrizare.
                     Conform Cap.IX,  Tarife, facturare și modalități de plată din Contractul de delegare prin concesiune a serviciului public de salubrizare al orașului Borsec tarifele ofertate arată astfel:
           tarifele pentru colectarea şi transportul deșeului  menajer, pentru populație, agenți economici, 
persoane fizice – 8,17 lei/persoană/lună + TVA ;

persoane juridice – 111,84 lei/ mc + TVA.

      tarifele pentru gestionarea deșeurilor de hârtie, metal, plastic și sticlă 
- Tarif gestionare  deșeuri  din hârtie/ carton:

411,09 lei/to +TVA

- Tarif gestionare deșeuri din plastic :


499,25 lei/to +TVA

 -Tarif gestionare deșeuri din PET:


       1.197,56 lei/to+TVA

- Tarif gestionare deșeuri din sticlă:



 611,84 lei/to+TVA

- Tarif gestionare deșeuri din oțel



 499,57 lei/to+TVA

- Tarif gestionare deșeuri din aluminiu

        1.629,41 lei/to+TVA

 -Tarif gestionare deșeuri  lemn


           459,82 lei/to+TVA

     tariful pentru colectarea și transportul deșeurilor voluminoase: 4.890,00 lei/transport + TVA.


    tariful pentru colectarea și transportul deșeurilor provenite din locuințe, generate de activități de reamenajare și reabilitare interioară și/sau exterioară a acestora: 629,00 lei/m3+TVA.


                D-ul Balla Ferencz, întreabă, dacă există o evidență cu privire la contractele încheiate atât cu persoanele fizice cât și cele juridice.




       D-ul primar, da, există evidență  iar persoanele fizice care nu au contract sunt debitate cu tarif mărit. 




Este în curs realizarea unui proiect de amplasare camere video prin care se vor putea supraveghea zonele vulnerabile. 




        D-ul Szabo Tibor, persoanele juridice plătesc colectarea și transportul gunoiului pe bază de confirmare după cantitatea ridicată de prestatorul de servicii.





Este necesar luarea de măsuri legale împotriva persoanelor care nu respectă regulile de depozitare a deșeurilor, aruncă gunoiul unde apucă.

                          D-ul Balla Ferencz, este un fenomen observat în localitate, seara totul este bine și până dimineața apar mormane de gunoi. Camerele de supraveghere amplasate vor fi benefice în urma cărora se pot atenționa persoanele în cauză, observate că fac nereguli ,să respecte normele . Nu trebuie luate drastic lucrurile, persoana respectivă prima dată trebuie atenționată și nu dintr-o dată sancționată. O astfel de cameră poate fi  amplasată  și la depozitul de lemne care va fi amenajat.




D-ul Maier Cristian, din cadrul aparatului de specialitate , cine poate aplica măsuri de avertizare și sancționare .





Ca răspuns este arătat faptul că, astfel de măsuri pot fi aplicate atât de d-ul Szabo Istvan cât și d-na ing.Fokt Paula, responsabil cu mediul.





Se menționează faptul că, sancțiunile contravenționale locale maxim pot fi 2500 lei iar în cazul sesizării Gărzii de mediu  sancțiunile încep de la 5000 lei.
                     Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 50 /2021 
                   La următorul punct al ordinei de zi, este prezentat materialul cu privire la
decontarea drepturilor bănești aferente personalului didactic care au solicitat cheltuieli de deplasare din localitatea de reședință la locul de muncă Borsec pentru luna aprilie în suma de  994 lei și pentru  luna mai  2021  în suma de 3029 ,00 lei .

Este arătat faptul că solicitarea sumei de 994 lei pentru luna aprilie nu este conformă cu legislația în vigoare. La depunerea solicitării erau ieșite din termenul legal . Suma de 3029 lei poate fi decontat, documentația depusă respectă prevederile legale cu privire la decontarea navetei cadrelor didactice. În acest sens secretarul general au uat Borsec a prezentat în conformitate cu prevederile art,140 (3) din  Ordonanța de urgență nr.57/2019 privind Codul Administrativ  cu modificările și completările ulterioare,
Opinie motivată, iar proiectul de hotărâre nu va primi viza de legalitate și nu va fi contrasemnat pentru legalitate.


Comisia buget finanțe  este de acord cu decontarea navetei pentru luna mai în acest sens a fost întocmit și avizul de aprobare.

                               Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 51 /2021 
                   La următorul punct al ordinei de zi, este prezentat materialul cu privire la
deplasarea D-lui primar  la Bácsalmás -  Ungaria. 


Este prezentată invitația primită pentru  participarea  la  manifestările culturale organizate cu prilejul   ”Zilele orașelor înfrățite ”,    în perioada 06-08 august 2021.

         Se arată faptul că  cheltuielile de deplasare ,  fără diurnă vor fi  suportate din bugetul local pe anul 2021, cap.51.02.01.03 ( autorități executive), art.20.06.02 (deplasări externe ).                       

                  Alesul local care se deplasează în străinătate are obligația de a depune  în conformitate cu prevederile art.225(4) din OUG nr.57/2019 privind Codul Administrativ o informare  detailată  privind oportunitatea deplasării efectuate.

                 Informarea  scrisă se depune în maxim 45 zile de la  data încheierii deplasării și va  face parte integrantă din dosarul   ședinței respective.
                      Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 52 /2021 
                   La următorul punct al ordinei de zi, este prezentat materialul cu privire la
reorganizarea  Serviciului voluntar pentru situații de urgență.



Este arătat faptul că, conform raportului de specialitate în echipa de voluntari intră  o persoană și din acest motiv este necesară reorganizarea serviciului.
                    Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 53 /2021 
                   La următorul punct al ordinei de zi, este prezentat materialul cu privire la
aprobarea modificării prin completare a statutului ADI Harghita Covasna în conformitate cu Notificarea nr.124/2021 care prevede 
modificarea prin completare  la capitolul II, Scopul și obiectivele Asociației, art. 6,  și actualizarea  statutului ADI Harghita conform notificării nr. 124 din data de  03.05.2021, ompletarea obiectivelor Asociației cu administrarea și managementul ITI Harghita-Covasna.
                                       priorități strategice:
          Tranziția verde, ecologică, diversitate bioculturală

Digitalizare, cercetare și inovare

Turism sustenabil

Regiune conectată

Eficiență energetică

Susținerea mediului întreprinzător către o economie circulară

Viziune pentru tineri

Servicii sociale, de sănătate și servicii pentru vârsta a III-a.
                    măsuri  strategice :      

              care  vor sta la baza elaborării strategiei necesare pentru lansarea I.T.I Harghita Covasna:
1. Investiții teritoriale integrate în tranziția verde și dezvoltarea ecologică biocultură.

2. Investiții teritoriale integrate pentru digitalizare (de ex. învățământ, cercetare, IMM, serviciilor de transport).

3. Investiții teritoriale în turism (de ex. verde, patrimoniu construit, rural, cultural, religios, balnear, activ, ski, gastro, family,  silver, digital nomad).

4. Investiții integrate în infrastructură (rutieră, edilitară, gări, autogări).

5. Gestionarea deșeurilor comerciale și industriale.

6. Colectarea și tratarea apelor uzate, care respectă criteriile de eficiență energetică.

7. Procese de cercetare și inovare, transfer de tehnologie și cooperare între întreprinderi care pun accentul pe economia circulară.

8. Eficiență energetică și proiecte demonstrative în IMM-uri și întreprinderi mari și măsuri de sprijin.

9. Servicii sociale și servicii de sănătate.

10. Măsuri specifice tinerilor (descoperirea talentelor, locuri de muncă, formare profesională, reducerea migrării profesioniștilor, talentelor,/bain drain).

11. Servicii destinate seniorilor (silver economy).                           
Precum și însușirea calității de administrator al ITI Harghita Covasna în sarcina ADI Harghita, pentru îndeplinirea obiectivului prevăzut la art. 2, fiind responsabilă pentru efectuarea tuturor demersurilor legate de managementul acestuia, împreună cu Asociația de Dezvoltare Intercomunitară Csomád-Bálványos.



D-ul primar, modificarea statutului ADI este necesar în vederea diversificării activității. Vor fi proiecte de cofinanțare pentru diferite activități și din aceste considerente se solicită modificarea conform notificării.
                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 54 /2021 
                   La următorul punct al ordinei de zi, este prezentat materialul cu privire la
 aprobarea structurii organizatorice şi  a statului de funcții ale aparatului de specialitate al primarului şi serviciilor publice subordonate


Conform Raportului de specialitate se dorește înființarea unui  post de funcție publică de execuție – Consilier clasa studii I nivelul Studii Superior grad profesional debutant  în cadrul  compartimentului  Programe, proiecte, investiții, achiziții publice . Postul în cauză urmează să fie scoas la concurs cu respectarea procedurilor prestabilite prin actele normative în  domeniu. 




D-ul primar, se dorește întărirea echipei la achiziții publice, proiecte, fonduri Europene. Postul urmează procedura și va fi scos la concurs.




Trebuie să ne gândim și să angajăm muncitori pe posturi contractuale, cu 4-5 muncitori nu putem face mare lucru. Este foarte necesar ca activitățile principale să fie acoperite cu forță de muncă.
                            Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 55 /2021 
                   La următorul punct al ordinei de zi, este prezentat materialul cu privire la
rectificarea bugetului local pe anul 2021.

Se rectifică:
bugetului general al localității  din suma de  18.711,10 mii lei la venituri în suma de 19.430,69 mii lei   şi din suma de 19.761,60 mii lei la cheltuieli, în suma de  20.481,19 mii lei . Modificările sunt prevăzute în anexa nr.1 de lângă proiect.
 bugetul local detaliat la venituri pe secțiuni de funcționare respectiv dezvoltare, capitole şi subcapitole din suma totală de 18.459,10 mii lei in suma de  20.481,19 mii lei. Modificările sunt prevăzute în anexa nr.2 de lângă proiect.
La capitolul 04.02.05 [02] se majorează cu suma de 300,00 mii lei
La capitolul 37.02.03 [02] se diminuează cu suma de -185,00 mii lei
La capitolul 37.02.04 [02] se majorează cu suma de 185,00 mii lei
La capitolul 42.02.67 [02] se majorează cu suma de 419,59 mii lei
 

 bugetul local detaliat la cheltuieli pe secțiuni de funcționare respectiv dezvoltare, capitole şi subcapitole paragrafe, din suma de 19.509,60 mii lei în suma de  20.481,19 mii lei.  Modificările sunt prevăzute în anexa nr.3 de lângă proiect. 

       
La capitolul 51.02.01.03 [02] art. 20.01.08 se majorează cu suma de 10,00 mii lei
La capitolul 51.02.01.03 [02] art. 20.01.30 se majorează cu suma de 15,00 mii lei
La capitolul 67.02.03.30 [02] art. 20.01.30 se majorează cu suma de 5,00 mii lei
La capitolul 67.02.03.30 [02] art. 20.30.30 se majorează cu suma de 60,00 mii lei
La capitolul 67.02.05.03 [02] art. 71.01.01 se majorează cu suma de 4,00 mii lei
La capitolul 67.02.05.03 [02] art. 71.01.03 se majorează cu suma de 13,10 mii lei
La capitolul 70.02.06 [02] art. 20.01.03 se majorează cu suma de 10,00 mii lei
La capitolul 70.02.06 [02] art. 20.01.30 se majorează cu suma de 15,00 mii lei
La capitolul 70.02.06 [02] art. 71.01.01 se majorează cu suma de 562,99 mii lei
La capitolul 70.02.50 [02] art. 71.01.30 se majorează cu suma de 24,50 mii lei



 finanțarea  organizării de către compartimentul de specialitate a evenimentelor  culturale, în valoare totală de 190 mii lei  (capitol 67.02.03.30 – articol 20.30.30 ). Modificările sunt prevăzute în anexa nr.4 de lângă proiect. 
 

  Se rectifică  lista de investiții pentru anul 2021 din suma de 10.606.47 mii lei, in suma de  11.211,06 mii lei.  Modificările sunt prevăzute în anexa nr.5a si 5b., de lângă proiect. 
                       D-ul primar,  prezintă materialul și arată faptul că rectificarea este necesară pentru acoperirea cheltuitelor. Menționează faptul că au fost contractate lucrări unde prevederile bugetare erau mai mici la acele capitole trebuie suplimentat suma. Sunt referate depuse care nu au acoperire bugetară acolo trebuie alocați bani și sunt încheiate contracte pentru care trebuie prevăzuți bani pentru realizare. Consiliul local a alocat 300.000 lei care este evidențiat ca și venit la bugetul local . Este posibil că și în luna iulie să avem rectificare de buget.
                   Nefiind alte probleme de discutat pe marginea proiectului și a materialului  prezentat ,  supus la vot proiectul    de hotărâre a fost aprobat cu unanimitate de voturi. 
                               S-a adoptat Hotărârea nr. 56 /2021 
DIVERSE:




D-ul primar, arată consiliului faptul că, în acest an se va organiza evenimentul Borsec Fest, Ceaun Fest și zilele orașului. Romaqua Group sponsorizează cu suma de 18.000 Euro zilele orașului. Vor fi programe culturale și concerte în aer liber. Trebuie să vedem ce măsuri de prevenție trebuie adoptate cu privire la aceste activități în timp de stare de alertă. Protecția participanților este primordial , măsurile adoptate prin hotărâre de guvern vor trebuie respectate.  



D-ul Pepel Attila Arpad, sesizează faptul că, în zona pieței  și pe strada Cerbului marginea drumului este folosit drept parcare, este plin de mașini care  prezintă pericol de accidentare.




D-ul primar, aceleași situație se poate observa și pe strada Carpați zona  fostului  BCR în sus. Propune sesizarea poliției în vederea luării de măsuri .




D-ul Szabo Tibor, arată consiliului faptul că, lucrarea de la zidul de sprijin pe viaduct este o lucrare slab calitativ. Trebuie atenționată firma executantă al lucrării să curețe betonul spart  și aruncat pe ambele părți al zidului de sprijin.




D-ul Maier Cristian, este de acord cu antevorbitorul, arată faptul că lucrarea nu este de calitate. La astfel de lucrări ca rapel trebuie luat axa trotuarului ca lucrarea să arate cât de cât acceptabilă. Toată lucrarea este o bătaie de joc. 




D-ul viceprimar,  la astfel de lucrări se ivesc și lucrări neprevăzute care inițial nu au fost prevăzute în devize. 




D-ul Balla Ferencz, la capătul blocului A1 până acuma a fost baltă mare acum este baltă mai mică. La astfel de lucrări trebuie inspectată zona mai des și sesizate neregulile în vederea remedierii în timpul efectuării lucrărilor. Întreabă dacă se face ceva pe drumul de legătură strada Mesteacănului cu strada Topliței. Oferă ajutor care constă în curățirea șanțului. 



         D-ul primar, în cel mult două săptămâni zona va fi amenajată  și asfaltată . Lucrarea este supravegheată periodic și se va asfalta în așa fel ca apa să scurgă. 




În ceea ce privește drumul de legătură strada Mesteacănului cu strada Topliței este în curs de realizare un proiect de execuție și urmează reabilitarea porțiunii de drum și va fi asfaltat.
                            D-ul Balla Ferencz, porțiunea de drum în cauză este foarte abruptă și este de părere că aplicarea unui strat de asfalt pe timp de iarnă îl va face nefuncțional. Piatra spartă ar fi o soluție mai bună. Propune amplasarea unei balustrade ca vârstnici să aibă un punct de sprijin când deplasează pe drumul respectiv.




D-ul Maier Cristian, trebuie aplicată tehnologie nouă unde este problemă de scurgere a apei. În zona Clujului rigolele sunt amplasate la mijlocul drumului iar drumul este construit în așa fel ca înclinația să permită scurgerea apei în rigolele din mijloc.




D-na Mosneag Ana Maria, întreabă dacă există posibilitate legală pentru invitarea președintelui asociației de proprietari și clarificarea unor situații ( activitatea depusă, sumele încasate, proiecte ce urmează să fie executate în interesul proprietarilor etc.) 




Ca răspuns este arătat faptul că, se poate invita președintele asociației pentru a prezenta o informare generală despre activitatea și proiectele asociației.



D-ul Szabo Tibor, arată consiliului faptul că, în urma discuțiilor purtate cu persoanele care cad sub incidența sistematizării unor zone din jurul blocurilor, oamenii sunt receptivi și sunt de acord cu măsurile ce se vor lua în cadrul proiectului inițiat.




D-ul primar, într-adevăr oamenii sunt receptivi dar vor fi probleme după demolare unde vor depozita lemnul de foc pentru iarnă.




D-ul Balla Ferencz, și în acest caz, depozitul de lemne va da o soluție. Cine dorește poate depozita acolo lemnul de foc iar toamna poate ridica și transporta în magazia construită. Zona va fi supravegheată cu camere video ,nimeni nu trebuie să se teamă că se va fura lemnul. 
                 Nefiind alte probleme de discutat, ședința se declară închisă.

                 Drept pentru care s-a încheiat prezentul proces verbal spre cele legale.
        SECRETAR GENERAL ,



       PREŞEDINTELE ŞEDINŢEI,
    Moldován Kémenes Ildikó Anna  


                   Márkos Sándor 
